**Ministru kabineta noteikumu “Koncesijas procedūras paziņojumi un to sagatavošanas kārtība”** **projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2014.gada 26.februāra Direktīva 2014/23/ES par koncesijas līgumu slēgšanas tiesību piešķiršanu (turpmāk – Direktīva 2014/23/ES).[Publiskās un privātās partnerības likuma](https://likumi.lv/ta/id/194597-publiskas-un-privatas-partneribas-likums) (turpmāk – Likums) [20.panta](https://likumi.lv/ta/id/194597-publiskas-un-privatas-partneribas-likums#p20) pirmā daļa (likumprojekts “Grozījumi Publiskās un privātās partnerības likumā” (reģ. Nr.841/Lp12) 16.03.2017. ir pieņemts Saeimā 1.lasījumā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [Likuma](https://likumi.lv/ta/id/194597-publiskas-un-privatas-partneribas-likums) [20.panta](https://likumi.lv/ta/id/194597-publiskas-un-privatas-partneribas-likums#p20) pirmā daļa paredz, ka Ministru kabinets nosaka likuma 38.pantā, 53.panta pirmajā un otrajā daļā, 53.1 pantā un 63.panta septītajā daļā minēto paziņojumu saturu un sagatavošanas kārtību. Vienlaikus Likuma Pārejas noteikumu 29.punkts nosaka, ka Ministru kabinets līdz 2017. gada 1. aprīlim izdod jaunus Likuma 20. panta pirmajā daļā minētos noteikumus, līdz ar to aizstājot Ministru kabineta 2010. gada 28. septembra noteikumus Nr.904 “Noteikumi par koncesijas procedūras paziņojumu saturu, to iesniegšanas kārtību un paziņojumu veidlapu paraugiem”. Šāds regulējums nepieciešamas, jo [Likums](https://likumi.lv/ta/id/194597-publiskas-un-privatas-partneribas-likums) precizē paziņojumu veidlapas, kā arī papildina ar jaunām veidlapām, kas publicējamas attiecībā uz sociālajiem un citiem īpašiem pakalpojumiem, veidlapu, kas publicējama, ja tiek veiktas izmaiņas vai papildināta informācija koncesijas procedūras dokumentos, un veidlapu, kas publicējama par koncesijas līguma grozījumiem.Paziņojumu formas (veidlapas) ir izstrādātas, gan ņemot vērā informāciju, ko nosaka Eiropas Komisijas 2015. gada 11. novembra Īstenošanas regula (ES) Nr.2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr.842/2011 (turpmāk – Regula), gan ņemot vērā [Likuma](https://likumi.lv/ta/id/194597-publiskas-un-privatas-partneribas-likums) regulējumu un tajā lietoto terminoloģiju. Tā kā atsevišķas Direktīvā 2014/23/ES un Regulas veidlapās paredzētās iespējas Latvijā nav ieviestas, tad līdz ar to paziņojumu formās Regulas veidlapās iekļautā, bet uz Latviju neattiecināmā informācija, nav iekļauta. Paziņojumu formas ir izstrādātas arī tā, lai to gala lietotājam (iepirkumu veicējam) tās būtu saprotamas un ērti lietojamas, jo paziņojuma formas ir viens no iepirkuma dokumentiem, kas ir saistošs arī piegādātājiem, līdz ar to ir nepieciešams, lai tās būtu precīzi un korekti aizpildītas.Iepirkumu uzraudzības birojs veic paziņojumu pārbaudi pirms tā publikācijas. Ja paziņojuma nav nepieciešams veikt labojumus, tas tiek publicēts. Līdz ar to faktiski koncesijas procedūras komisija vai publiskais partneris ir atbildīgs par publicēto informāciju.Paziņojuma formas  |
| 3. | Projekta izstrādē iesaistītās institūcijas | Finanšu ministrija un Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskie partneri Likuma izpratnē. To aptuvenais skaits nav zināms (atbilstoši Iepirkumu uzraudzības biroja uzturētajā publikāciju vadības sistēmā esošajai informācijai līdz 2016.gada 31.decembrim Latvijā ir reģistrēti 2037 pasūtītāji un 241 sabiedrisko pakalpojumu sniedzējs).Pretendenti Likuma izpratnē. Kopējo skaitu noteikt nav iespējams, kā pretendenti var būt gan fiziskas, gan juridiskas personas, tajā skaitā personas no ārvalstīm. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, bet mazinās administratīvo slogu attiecībā uz veicamajām darbībām, jo paziņojumi būs sagatavojami un iesniedzami elektroniski. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav.  |
| 3. | Cita informācija | Paziņojuma formas (veidlapas) paraugu nosaka Regula. Vienlaikus Regulas normas tiek ieviestas ar atsevišķiem Ministru kabineta noteikumiem, kas izdoti uz Publisko iepirkumu likuma, Sabiedrisko pakalpojumu sniedzēju iepirkuma likuma, kā arī Aizsardzības un drošības jomas iepirkumu likuma pamata. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas tīmekļa vietnes sadaļā “Sabiedrības līdzdalība” ir ievietota uzziņa par projektu.Projekts pēc tā izsludināšanas Valsts sekretāru sanāksmē būs publiski pieejams Ministru kabineta tīmekļa vietnes sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar noteikumu projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav.  |

Anotācijas III, IV sadaļa, V sadaļas 1. un 2.tabula – projekts šīs jomas neskar.

Finanšu ministra vietā –

Ministru prezidents Māris Kučinskis

Finanšu ministrijas valsts sekretāres vietā –

Administrācijas vadītāja Ieva Braunfelde

Sīmane, 67326704

sintija.simane@iub.gov.lv